hotchpotch/miracl-hf-unified huggingface dataset:
Norjan pääministeri
Norjan pääministeri (norj. "Norges statsministre" tai "Norske statsministrar") on Norjan hallituksen päämies. Nykyinen virka on vuodelta 1873. Norjan nykyinen pääministeri on Erna Solberg vuodesta 2013.
Vuoteen 1873 asti Ruotsin ja Norjan kuningas hallitsi Norjaa kahdesta hallituksesta, toinen Tukholmassa ja toinen Christianiassa (nyk. Oslo). Tukholman hallituksessa oli pääministeri ja kaksi ministeriä, joiden tehtävä oli välittää Christianian mielipiteitä kuninkaalle.
Christianian hallitusta johti kuvernööri ("rigsstatholder"). Ajoittain kruununprinssit olivat nimitettyinä Norjan varakuninkaiksi. Kuninkaan ollessa paikalla hänellä oli kuitenkin korkein asema. Jos kuvernööriä, varakuningasta tai kuningasta ei ollut paikalla, maata hallitsi ensimmäinen ministeri, joka oli hallituksen korkein ministeri.
Heinäkuussa 1873 vuodesta 1856 tyhjänä ollut kuvernöörin asema lopetettiin, ja ensimmäisestä ministeristä tuli pääministeri. Vaikka Tukholman pääministerin asema säilyi, todellinen valta siirtyi Christianiaan. Kun Ruotsin ja Norjan unioni purettiin 1905, Tukholman pääministerin virka lakkasi olemasta.
Shkëlzen Doli
Shkëlzen Doli on albanialainen viulisti ja harmonikan soittaja.
Doli syntyi Elbasanissa ja aloitti viulunsoiton vuonna 1980. Vuosina 1987–1991 hän opiskeli Novi Sadissa. Hän aloitti opintonsa Wienissä vuonna 1992 ja on vuodesta 1995 lähtien soittanut Wienin sinfoniaorkesterissa. Hän soittaa myös Ruth Yaakov Ensemblessä.
Doli voitti vuonna 1989 ensimmäisen palkinnon nuorille suunnatussa musiikkikilpailussa Sarajevossa.
Minoru Arakawa
Minoru Arakawa (; s. 3. syyskuuta 1946 Kioto, Japani) oli "Nintendo of American" toimitusjohtaja vuosina 1980–2002.
Arakawa kävi Kioton yliopiston ja Massachusettsin teknillisen korkeakoulun. Vuonna 1972 japanilainen monialayritys Marubeni palkkasi hänet osaksi kansainvälistä henkilöstöään, ja hänen vastuukseen tulivat hotellien, toimistojen ja osakehuoneistojen kehitys ulkomailla. Arakawa meni naimisiin Nintendon silloisen toimitusjohtajan Hiroshi Yamauchin tyttären Yoko Yamauchin kanssa, mutta jatkoi töissä Marubenilla. Hän muutti Yokon kanssa Vancouveriin.
Yamauchi vakuuttui Arakawan terävästä liikeälystä, ja kutsui hänet johtamaan Nintendon tuotantotehdasta Malesiaan vuonna 1979. Arakawa kuitenkin kieltäytyi tarjouksesta. Yamauchi lähestyi Arakawaa uudestaan vuotta myöhemmin uudella tarjouksella: Arakawan tehtäväksi tulisi perustaa "Nintendo of America". Arakawa hyväksyi tarjouksen. Yritys perustettiin New Yorkiin vuonna 1980, ja Arakawasta tuli sen ensimmäinen toimitusjohtaja.
1985 Arakawa ja Howard Lincoln olivat mukana kunnostamassa videopeliteollisuutta, joka oli romahtanut vuonna 1983, Nintendo Entertainment Systemin avulla. Arakawa myös palkkasi yritykseen Howard Philipsin, joka oli myöhemmin suurena apuna Nintendo Power -lehden luonnissa.
Vuonna 2002 Arakawa vetäytyi yrityksestä eläkkeelle 22 työvuoden jälkeen, jolloin uudeksi toimitusjohtajaksi tuli Tatsumi Kimishima.
HD 69830
HD 69830 on spektriluokan K0 oranssinkeltainen pääsarjan tähti Peräkeulan tähdistössä. Se sijaitsee 41 valovuoden eli 12,6 parsekin päässä Maasta ja muistuttaa ominaisuuksiltaan paljon Aurinkoa ollen sitä jonkin verran himmeämpi.
Sitä kiertää kolme eksoplaneettaa sekä pölykiekko, jonka arvellaan olevan asteroidivyöhyke.
Infrapunasäteilyä mittaava avaruusteleskooppi Spitzer havaitsi 2005 suuren määrän avaruuspölyä HD 69830:n ympäriltä. Havainto vastaa asteroidivyöhykettä, joka olisi kooltaan 20-kertainen oman aurinkokuntamme asteroidivyöhykkeeseen verrattuna. Vyöhyke sijaitsisi samalla etäisyydellä tähdestä kuin Venus Auringosta ja olisi niin massiivinen, että lähellä mahdollisesti sijaitsevien planeettojen öitä valaisisi eläinratavalo jopa 1 000 kertaa kirkkaammin kuin Maassa.
Teoriassa on myös mahdollista, että pöly tulisi jättimäisestä komeetasta, joka menettää nopeasti massaansa jouduttuaan tähden lähelle, mutta tällainen havainto on hyvin epätodennäköinen. Asteroidivyöhykettä pidettiin todennäköisenä ja arveltiin myös, että sen ulkoreunalla olisi jättiläisplaneetta, joka estäisi vyöhykkeen leviämisen kauemmas tähdestään, toimien siis paimenena samaan tapaan kuin Jupiter omassa aurinkokunnassamme.
Tutkimus tuotti tulosta, kun 17. toukokuuta 2006 ilmoitettiin Euroopan eteläisestä observatoriosta HD 69830:n ympäriltä löytyneen kolme planeettaa. Löydön teki sveitsiläisen Geneven yliopiston tutkimusryhmä Chilessä. Planeetat vastaavat massoiltaan Uranusta tai Neptunusta ja kiertävät tähteä melko läheisellä etäisyydellä. Kolme planeettaa ovat tunnuksiltaan järjestyksessä tähdestä ulospäin "b", "c" ja "d", ja niiden kiertoajat tähden ympäri 9, 32 ja 197 vuorokautta.
Etäisyydet keksustähdestä ovat 0,0785, 0,186, 
ja 0,63 AU sekä
kiertoajat 8,67, 31,6 ja 197 päivää. Planeettojen ratojen soikeudet eli eksentrisyydet 0,1 ± 0,04 , 0,13 ± 0,06 ja 0,07 ± 0,07 AU
Planeettojen massat ovat vastaavasti 10-, 12-, ja 18-kertaiset Maahan verrattuna. Uloin planeetoista sijaitsee meidän tuntemallemme elämälle soveltuvalla vyöhykkeellä, jossa vesi on nestemäistä. HD 69830 on siten mahdollinen aurinkokunta elämän synnyn kannalta.
Pölykiekko, joka on todennäköisesti asteroidivyöhyke, sijaitsee nyt havaituista planeetoista kahden ulomman välissä. Uloimman planeetan arvellaan toimivan vyöhykkeen paimenena estämässä sen leviämistä kauemmas.
Gordon Pirie
Douglas Alistair Gordon Pirie (10. helmikuuta 1931 Leeds – 7. joulukuuta 1991 Lymington) oli brittiläinen kestävyysjuoksija.
Pirien ensimmäinen menestys juoksu-urallaan oli Yhdistyneen kuningaskunnan amatöörimestaruus vuonna 1951, jolloin hän voitti kuuden mailin juoksun mestaruuden maansa ennätyksellä 29.32,0. Seuraavana vuonna hän voitti jälleen maansa mestaruuden kuudella maililla ja osallistui Helsingin olympialaisiin, joissa sijoittui neljänneksi 5 000 metrin juoksussa ajalla 14.18,0 ja seitsemänneksi 10 000 metrin juoksussa.
Vuonna 1953 Pirie nousi kestävyysjuoksussa maailman huipulle. Hän voitti maansa mestaruudet maastojuoksussa sekä kolmen ja kuuden mailin juoksuissa. Kuuden mailin voittoaika 28.19,4 oli maailmanennätys. Hän oli myös tekemässä maailmanennätystä 4 x 1 500 metrin viestijuoksussa, jossa joukkue juoksi ennätyksen 15.27,2. Samana vuonna hän paransi Yhdistyneen kuningaskunnan 5 000 metrin ennätystä aikaan 14.02,6 ja 10 000 metrin ennätystä aikaan 29.17,2. 21. marraskuuta 1954 Pirie voitti Brysselin maastojuoksukilpailun.
Vuonna 1956 Pirie oli jälleen huippuvireessä. Hän voitti 19. kesäkuuta Bergenissä järjestetyssä 5 000 metrin kilpailussa Neuvostoliiton Vladimir Kutsin maailmanennätysajalla 13.36,8. Samana vuonna hän paransi kahdesti 3 000 metrin juoksun maailmanennätystä, ensin 22. kesäkuuta aikaan 7.55,6 ja 4. syyskuuta aikaan 7.52,8. Jälkimmäinen ennätys säilyi maailmanennätyksenä kuusi vuotta. Melbournen olympialaisissa Pirie juoksi 5 000 metrillä toiseksi häviten Kutsille yksitoista sekuntia. 10 000 metrillä hän oli kahdeksas.
Vuonna 1958 Pirie juoksi Kansainyhteisön kisoissa Cardiffissa neljänneksi mailin sekä kolmen mailin juoksuissa. Samana vuonna Tukholman EM-kisoissa hän voitti pronssia 5 000 metrillä ajalla 14.01,6. Vuonna 1960 hän voitti jälleen maansa mestaruuden kuudella maililla ja 1961 kolmella maililla. Hän teki uransa viimeisen maansa ennätyksen 1961 juosten kolme mailia aikaan 13.16,4.
Urheilu-uransa jälkeen Pirie työskenteli Lontoossa Lloyds Bankin palveluksessa. Hän kuoli 60-vuotiaana syöpään. Hänellä on kaksi tytärtä: Sara ja Joanne.
Ruth Yaakov Ensemble
Ruth Yaakov Ensemble on israelilaisen Ruth Yaakovin johtama maailmanmusiikkiyhtye. Se perustettiin vuonna 1993. Piranha Musik julkaisi vuonna 1998 yhtyeen ensimmäisen albumin, "Shaatnezin".
Valois’n Katariina
Valois’n Katariina (, 27. lokakuuta 1401 – 3. tammikuuta 1437) oli Englannin kuningatar 1420–1422. Hän oli Ranskan kuninkaan Kaarle VI:n tytär, Englannin kuninkaan Henrik V:n vaimo, Henrik VI:n äiti ja Henrik VII:n isoäiti (toisen puolisonsa Owen Tudorin kautta).
Katariina oli Ranskan Kaarle VI:n ja Baijerin Isabellan tytär. Hän syntyi Pariisissa 1401 ja vuonna 1420 hänet luvattiin puolisoksi Henrik V:lle, jonka alkuperäinen suunnitelma tosin oli ollut avioitua Katariinan vanhemman sisaren Isabellan kanssa. Henrik vaati kuitenkin myös Normandian ja Akvitanian palautusta osana avioliittosopimusta, mikä laukaisi Agincourtin taistelun, joka oli osa satavuotista sotaa Englannin ja Ranskan välillä. Sen seurauksena solmittiin Troyesin sopimus, jonka mukaan Henrik perisi Ranskan valtaistuimen Kaarle VI:n kuoltua, mikä olisi merkinnyt Englannin ja Ranskan yhdistymistä yhden monarkin hallintaan.
Katariina kruunattiin Englannin kuningattareksi Westminster Abbeyssä helmikuussa 1421. Hänen ja Henrik V:n ainoa lapsi, tuleva Henrik VI, syntyi 6. joulukuuta 1421. Seuraavan vuoden elokuussa Henrik V kuoli yllättäen. Katariina sai jäädä Wallingfordin linnaan, mutta ranskalaisen syntyperänsä vuoksi hän joutui pois hovista.
Sijaishallitsijat pitivät Katriinan erossa pojastaan ja hän kääntyi walesiläisen hoviherran, Owen Tudorin, puoleen. Miehestä tulikin Tudorin hallitsijasuvun perustaja. Vuonna 1428 parlamentti kuuli huhuja Katariinan ja Owen Tudorin suhteesta ja kielsi Katariinaa avioitumasta ilman kuninkaan ja neuvoston lupaa. Ei ole varmuutta, oliko Katariina jo tuolloin naimisissa Owen Tudorin kanssa vai avioituivatko he salaa vasta 1429. Joka tapauksessa hänellä ja Owen Tudorilla oli ainakin viisi lasta. Yksi tytär kuoli jo lapsena, mutta kolme poikaa ja toinen tytär selviytyivät. Yksi pojista ryhtyi munkiksi. Kaksi muuta poikaa, Edmund Tudor ja Jasper Tudor, olivat merkittävässä roolissa Englannin monarkian kannalta.
Katariina kuoli Lontoossa 3. tammikuuta 1437, ja hänet haudattiin Westminster Abbeyyn. Owen Tudor eli vuoteen 1461, jolloin yorkilaiset teloittivat hänet Mortimer's Crossin taistelun seurauksena. Kuningas Henrik VI nimitti heidän poikansa jaarleiksi Katariinan kuoleman jälkeen. Edmundista tuli tulevan kuninkaan Henrik VII:n isä.
Auksiini
Auksiini eli indoli-3-etikkahappo on kasvihormoni, joka edistää solujen pituuskasvua ja kääntää kasvin valoa kohden. Auksiinia tuottuu varren kärjessä, nuorissa lehdissä ja hedelmissä.
Ensimmäisiä auksiinin löytämiseen johtavia kokeita suoritti Charles Darwin poikansa Francisin kanssa 1800-luvun puolella. Darwinit halusivat selvittää, millä mekanismilla kasvi havaitsee valon, jota kohti se alkaa kasvaa. He "sokaisivat" ruohon taimia peittämällä niitä eri kohdista kuten ihan kärjestä, keskeltä vartta tai varren tyvestä. Darwinit havaitsivat, että kärjestä peitetyt taimet eivät kääntyneet valoa kohti. Valon aistimismekanismi piilee siis kärjessä. Koska taimi alkaa kääntyä valoon päin kuitenkin vähän kärjen alapuolelta, oli pääteltävissä, että kärjestä erittyy jokin aine, joka matkaa varressa alaspäin.
1900-luvun alussa selvitettiin (mm. Boysen-Jensen, Paál ja Went), että mikäli kärki katkaistaan ja kärjen ja varren väliin asetetaan metallilevy, kasvi ei käänny valoon. Mikäli metallilevyn sijasta käytetäänkin gelatiinia, kasvi kääntyy valoon. Kokeet vahvistivat sen, että jokin kärjestä erittyvä aine aiheuttaa kasvin kääntymisen valoon.
Myöhemmin aine eristettiin ja todettiin indoli-3-etikkahapoksi (CHNO, CAS 87-51-4).
Auksiineja on erilaisia, joista yleisin luonnossa on indoli-3-etikkahappo. Auksiinista voidaan myös syntetisoida erilaisia versioita. Kaikki auksiinit sisältävät rengasmaisen rakenteen ja ne kaikki ovat neutraaleissa liuoksissa polaarisia molekyylejä. Auksiinien toimintaa voi ehkäistä antiauksiineilla, jotka sitoutuvat auksiinin reseptorimolekyyleihin. Solussa auksiinia esiintyy sekä vapaana, että sidottuna glykoproteiineihin ja sokereihin.
Auksiinipitoisuus voidaan määrittää tuntemattomasta näytteestä esimerkiksi biotestillä itutuppien kasvua seuraamalla tai immunologisilla menetelmillä.
Auksiini vaikuttaa eri tavalla riippuen sen sijainnista kasvissa. Vaikutukset ovat erilaiset esimerkiksi lehdessä ja juuressa. Auksiini myös vuorovaikuttaa muiden kasvihormonien kanssa.
Berenike I
Berenike I (s. noin 340 eaa.) oli Egyptin kuningatar ja Ptolemaios I:n vaimo. Bereniken äiti oli Antigone, ja hänen isänsä oli luultavasti Magas. Berenike oli Ptolemaioksen aikaisemman vaimon Eurydiken serkku.
Ennen avioliittoaan Ptolemaioksen kanssa Berenike oli ollut naimisissa makedonialaisen aatelismiehen Filippoksen kanssa. Filippoksen kanssa Berenike sai kolme lasta, Magasin (josta tuli Kyrenen kuningas), Antigonen (Pyrrhoksen vaimo) ja luultavasti Theoksenan (Syrakusan kuninkaan Agathokleen vaimo). Berenike avioitui Ptolemaioksen kanssa noin vuonna 317 eaa., ja he saivat kolme lasta, Ptolemaios II:n, josta tuli isänsä seuraaja, Arsinoe II:n ja Filoteran. Ptolemaios II ja Arsinoe menivät egyptiläisen tavan mukaan naimisiin, vaikka olivat täyssisarukset.
Nintendo Wi-Fi Connection
Nintendo Wi-Fi Connection oli Nintendon kehittämä ja ylläpitämä verkkopalvelu, jonka avulla pystyi pelaaman ilmaiseksi Nintendo DS:n ja Wiin pelejä Internetin kautta. Kummatkin pelilaitteista voitiin yhdistää palveluun Wi-Fi:n kautta, mutta Wiillä voitiin ottaa yhteys myös Ethernetin kautta.
Palvelu julkaistiin 14. marraskuuta 2005 pelien "Mario Kart DS":n ja "Tony Hawk's American Sk8teland" julkaisun yhteydessä. Palvelu suljettiin 20. toukokuuta 2014.
Palvelu julkaistiin Pohjois-Amerikassa 14. marraskuuta 2005 "Mario Kart DS":n ja "Tony Hawk's American Sk8land"in julkaisun yhteydessä; Australiassa 17. marraskuuta 2005 "Mario Kart DS":n julkaisun yhteydessä; Isossa-Britanniassa 18. marraskuuta 2005 "Tony Hawk's American Sk8land"in julkaisun yhteydessä; Euroopassa 21. marraskuuta 2005 "Mario Kart DS":n ja "Tony Hawk's American Sk8land"in julkaisun yhteydessä; ja Japanissa 23. marraskuuta 2005 ""in julkaisun yhteydessä. Nintendon mukaan 28. elokuuta 2006 mennessä yli 2 miljoonaa eri käyttäjää on ottanut yli 70 miljoonaa kertaa yhteyttä palveluun.
Sulkeminen toukokuussa 2014 koski vain Wi-Fi Connection -moninpelitoimintoja, Mutta Maaliskuussa 2017 Nintendo ilmoitti että Nintendo DSI Shop lopetetaan. Wii Shop Channel pelikauppa toimii edelleen, samoin kuin muut Wi-Fi-yhteyttä käyttävät sovellukset (kuten Internet Channel ja YouTube). Sulkeminen ei myöskään koske Wii U:n moninpelitoimintoja.
Pokemon white 2
Haida
Haida on erittäin uhanalainen haidojen puhuma kieli. Vuonna 2014 kieltä sujuvasti puhuvia oli enää 14. Kieli muodostuu ainakin 46 konsonantista ja vain kolmesta vokaalista.
Haidan kieli on isolaattikieli, jota on pidetty joskus na-denekieliin kuuluvana. Kieli voidaan jakaa kahteen murteeseen. Pohjoista murretta ("X̲aad Kil") puhutaan Haida Gwaiin pohjoisosassa ja Alaskan puolella. Etelämurretta (X̲aayda Ki) puhutaan saariston eteläosissa. Kanadan vuoden 2016 väestönlaskennan mukaan kieltä osasi 446 puhujaa. Sujuvasti kieltä puhuu kuitenkin vain muutamia vanhuksia. Saarilla on kuitenkin järjestetty kielen opetusta.
Seuraavassa Skidegaten murteen äännerakenne:
Tavun alussa tavalliset klusiilit esiintyvät osittain soinnillisina. Joillakin puhujilla esiintyy ainoastaan sanan alussa kun taas ei esiinny siellä; tällöin ne ovat saman foneemin allofoneja.
Käynnistysakku
Käynnistysakku on akkutyyppi, jonka tarkoituksena on tuottaa lyhyen aikaa suurehko käynnistysvirta polttomoottorin käynnistysmoottorille. Akkujenvalmistajat ilmoittavat EN-kylmäkäynnistysvirran akun teknisissä tiedoissa. Autojen käynnistysakkujen varauskapasiteetti on yleensä 40 Ah - 100 Ah. Kuorma-autojen, maansiirtokoneiden, traktoreiden ja muiden työkoneiden akkujen varaus voi olla samasta yli kaksinkertaiseen.
Akkuja on kahdentyyppisiä; huollettavia ja huoltovapaita. Huollettavaan akkuun pitää lisätä akkuvettä tarvittaessa kannen korkkien kautta, kun taas huoltovapaassa akussa haihtuvuus on saatu niin pieneksi, ettei nestettä tarvitse lisätä. Molemmat akkutyypit tarvitsevat silti sen verran huoltoa, ettei niihin pääsisi kertymään likaa tai valkoista hapettumaa napojen alueelle.
Akun kiinnitys on hyvä tarkastaa säännöllisesti heilauttamalla akkua – akun pitää pysyä tukevasti telineessään, ja myös akunkenkien pitää pysyä tukevasti navoissa. Irrallinen akku moottoritilassa on turvallisuusriski, koska akku voi kaatua ja valuttaa akkuhapot ulos. Pahimmassa tapauksessa akun kaatuessa navat voivat mennä oikosulkuun, jolloin akku voi räjähtää tai sytyttää auton palamaan. Akkua irrotettaessa on irrotettava aina "ensin musta (-) kaapeli ja vasta sen jälkeen punainen (+) kaapeli". Kiinnitä akun kaapelit päinvastaisessa järjestyksessä (muistisääntö: Vähennä irrottaessa (-), lisää asennettaessa (+)). Varo yhdistämästä napoja (oikosulkuvaara) esim. kiintoavaimella toisiinsa.
Ajon aikana auton akkua ladataan latausgeneraattorilla, jota usein kutsutaan myös laturiksi. Tyhjentynyttä tai vajaata akkua voidaan ladata myös akkulaturilla sähköverkosta.
Mondo Generator
Mondo Generator on yhdysvaltalainen stoner metalia soittava yhtye. Useissa kappaleissa on myös vaikutteita punkista.
Mondo Generatorin perusti vuonna 1997 entinen Kyuss-basisti Nick Oliveri (tunnetaan myös nimellä "Rex Everything"). Nick on yhtyeen keulakuva ja laulaja. Mondo Generator on julkaissut kolme täysmittaista albumia ja ollut mukana Lollapalooza-kiertueella. Debyyttialbumi "Cocaine Rodeo" nauhoitettiin vuonna 1997, mutta julkaistiin vasta 2000. Albumilla olivat mukana myös Josh Homme, Rob Oswald, Brant Bjork sekä muita.
Bändi nousi lähes kulttimaineeseen, vaikka se keikkaili vähälti ja promotoi albumia hyvin vähän. Se muuttui vuonna 2003, kun julkaistiin albumi "A Drug Problem That Never Existed". Sillä olivat mukana Dave Catching, Molly McGuire sekä Brant Bjork.
Sen jälkeen kun Nick Oliveri erotettiin 2004 Queens of the Stone Agesta, on hän keikkailut muun muassa Mark Laneganin ja Winnebago Dealin kanssa. Tänä aikana Alfredo Hernandez, Molly McGuire ja Brant Bjork erosivat yhtyeestä kun Nick joutui tappeluun äänentoistosta vastaavan miehen kanssa Saksassa.
Mondo Generatorin kolmas albumi "Dead Planet (Sonic Slow Motion Trails)", julkaistiin 4. syyskuuta 2006. Albumilta julkaistiin single, "I Never Sleep", 21. elokuuta. Kappaleesta on tehty musiikkivideo.
Japanin pääministeri
Japanin pääministeri () on Japanin hallituksen pää.
Nykyinen pääministerin asema määritellään vuoden 1946 perustuslaissa. Ennen uuden perustuslain voimaanastumista vuonna 1947, pääministerin valitsi suoraan keisari, eikä hänen tarvinnut nauttia kansanedustuslaitoksen luottamusta.
Nykyisin pääministeriksi nimittää keisari parlamentin valitseman ehdokkaan. Pääministeri valitaan parlamentin jäsenten joukosta ja hänen täytyy nauttia parlamentin luottamusta.
Pääministerin nimittävät molemmat kamarit. Jollei valinta osu samalle henkilölle, muodostetaan yhteinen komitea. Jollei päätökseen päästä kymmenen päivän kuluessa, edustajainhuoneen edustaja valitaan. Pääministerin täytyy erota, jos hän saa edustajainhuoneelta epäluottamuslauseen, paitsi jos edustajainhuone hajotetaan kymmenen päivän sisällä ja järjestetään uudet vaalit. Pääministerin täytyy myös erota jokaisten vaalien jälkeen.
Pääministeriksi on valittu perinteisesti suurimman puolueen edustaja, joka on usein ollut liberaalidemokraattinen puolue.
Pääministerin virka-asunto sijaitsee parlamenttirakennusta vastapäätä. Nykyinen rakennus valmistui huhtikuussa 2002.
Henry A. Wallace
Henry Agard Wallace (7. lokakuuta 1888 – 18. marraskuuta 1965) oli yhdysvaltalainen poliitikko. Wallace aloitti uransa republikaanina, mutta siirtyi sittemmin demokraatteihin ja vielä edelleen Edistyspuolueeseen (Progressive Party) vuonna 1948 ennen vetäytymistään politiikasta.
Wallace syntyi maanviljelijäperheeseen Iowassa. Hänen isänsä oli Henry Cantwell Wallace, joka oli Yhdysvaltain maatalousministerinä 1921–1924. Nuorempi Wallace työskenteli "Wallace’s Farmer" -lehdessä 1910–1929, lopuksi sen päätoimittajana. Wallace teki myös tieteellistä työtä ja kokeili korkean sadon antavia maissilajeja. Vaimonsa Ilo Brownen saamalla perinnöllä hän perusti 1926 Hi-Bred-yhtiön, josta myöhemmin kasvoi suuri Pioneer Hi-Bred.
Wallace oli tunnettu New Dealin tukija, ja hän toimi Yhdysvaltojen hallituksessa maatalousministerinä 1933–1940, aikana jolloin maatalous oli merkittävä elinkeino ja kriisiytynyt suuren laman myötä. Hän jätti ministerinpaikan tulleessaan Franklin D. Rooseveltin varapresidentiksi tämän kolmannelle kaudelle (1941–1945). Sodan jälkeen Wallace piti rauhanpolitiikkaa Yhdysvaltojen tärkeimpänä tavoitteena ja joutui siksi eroamaan voimakkaan antikommunistisesta Harry S. Trumanin hallituksesta 20. syyskuuta 1946.
Vastaperustettu "Edistyspuolue" nimitti Wallacen ehdokkaakseen vuoden 1948 presidentinvaaleihin. Wallacen ohjelmaan kuului rotuerottelun lakkauttaminen, äänioikeus mustille sekä julkinen terveydenhuolto. Wallacen kampanjaa vaivasivat syytökset kommunistien peitejärjestön johtamisesta, koska Yhdysvaltain kommunistinen puolue tuki häntä ja kylmä sota oli juuri alkamassa, sekä ammattiliittojen tuen vaillinaisuus ja ulkoisten paineiden takia kesken kampanjan lähteneet keskeiset tukijat. Tästä huolimatta Wallace sai vaaleissa yli miljoona ääntä, vaikkakaan ei yhtään valitsijamiestä.
Epäonnistuneen presidentinvaalikampanjan jälkeen Wallace vetäytyi maatilalleen loppuelämäkseen.
Tor Högnäs
Tor Harald Rafael Högnäs (21. maaliskuuta 1922 Alaveteli - 29. maaliskuuta 1997 Helsinki) oli suomalainen kirjailija ja toimittaja. Koulutukseltaan hän oli sosionomi. Högnäs työskenteli Vasabladetin kirjeenvaihtajana Helsingissä ja avusti ruotsalaista Dagens Nyheteriä ja norjalaista Dagbladetia.
Högnäs tuli tunnetuksi Zavidovo-vuodon yhteydessä 1970-luvun alussa. Tällöin hän kirjoitti Vasabladetiin artikkelin presidentti Urho Kekkosen ja Neuvostoliiton johdon käymistä keskusteluista, joissa käsiteltiin valmisteilla ollutta Suomen ja Euroopan talousyhteisön (EEC) välistä vapaakauppasopimusta. Artikkeli julkaistiin myös Dagens Nyheterissä ja Dagbladetissa. Vuodon tapahduttua Kekkonen katsoi menettäneensä Neuvostoliiton luottamuksen ja ilmoitti eroavansa virastaan seuraavassa presidentinvaalissa, kunnes hänen virkakauttaan jatkettiin vuoden 1973 alussa säädetyllä poikkeuslailla. Högnäs ei ankarasta painostuksestakaan huolimatta koskaan paljastanut, miten hän oli saanut haltuunsa Kekkosen laatiman ja vain erittäin suppealle piirille tarkoitetun salaisen neuvottelumuistion, jota hän oli laajasti − monin paikoin sanatarkasti − siteerannut kirjoittamassaan artikkelissa.
Ristiretkeläiset käsittelee jatkosotaa. Se on omaelämäkerrallinen kertomus asemasodasta Syvärin lähellä ja Karjalankannaksen suurhyökkäyksestä 1944. Vain yksi teoksen henkilöistä esiintyy oikealla nimellään eli Jalkaväkirykmentti 61:n komentaja Alpo Marttinen.
SCrew
SCrew (ly. Streetdance Crew) on suomalainen hip hop -tanssiryhmä. Sen perusti Maria-Serena Järvinen vuonna 2002 ja se on voittanut yhteensä muodostelma hip hopin SM-kultaa yhteensä kolme kertaa. Lisäksi vuoden 2006 EM-kilpailuissa SCrew voitti pronssia. Ryhmän koreografeja ovat suunnitelleet Järvisen lisäksi muiden muassa Tarina Mavrakis, Teemu Korjuslommi
Vuosien 2001 ja 2003 pienryhmä hip hopin Suomen mestari sekä Dance Action 2006 pienryhmä hip hopin mestari Maria Serena Järvinen perusti tanssiryhmän vuonna 2002. Perustamisvuonnaan SCrew voitti ensimmäisen kerran "diz&dat"-muodostelmallaan muodostelma hip hopin Suomen mestaruuden. Koreogragian olivat suunnitelleet Järvinen ja Tarina Mavrakis. SCrew voitti lajin Suomen mestaruuden seuraavanakin vuonna 2003 teoksella "3D".
Vuonna 2004 SCrew ei yltänyt SM-kilpailuissa voittoon vaan saavutti "Playground"-esityksellään neljännen sijan. Kolmannen Suomen mestaruutensa SCrew sai vuonna 2005 esityksellä "Katsotaan TeeVeetä". Vuonna 2006 SCrew jäi kolmanneksi, ja mestaruuden voitti oululainen Style Squad.
SCrew saavutti streettanssin EM-kilpailuissa 24.–28. toukokuuta 2006 Espoossa kolmannen sijan sarjassa Hip Hop Formation Adults. SCrew sai yhden Suomen viidestä pokaalista näistä kansainvälisistä kilpailuista.
Lataussäädin
Lataussäädin on säädin, jonka tarkoituksena on estää sähkögeneraattoria tai laturia lataamasta akkua liian täyteen tai vastaavasti akkua energialähteenään käyttäviä sähkölaitteita purkamasta akkua liian tyhjäksi.
Lataussäätimiä käytetään mm. autoissa, aurinkopaneeleiden, pientuulivoimaloiden virralla varattavien akkujen kanssa.
Lasse Laine
Lasse Lennart Laine (3. maaliskuuta 1947 Tampere – 8. elokuuta 2012) oli suomalainen telinevoimistelija ja Euroopan mestari. Hän oli ainoa suomalainen Euroopan mestaruuden saavuttanut voimistelija ennen vuotta 2010 ja Tomi Tuuhaa.
Laine voitti permannolla Euroopan mestaruuden Tampereella 1967. Hän teki ensimmäisenä eurooppalaisena voimistelijana kaksoisvoltin permannolla – eräs yhdysvaltalainen voimistelija teki saman jo Tokion olympiakisoissa 1964. Lentokuperkeikan ilman käsiä Laine teki kilpailusuorituksessaan ensimmäisenä voimistelijana maailmassa. Tampereen EM-kilpailujen moniottelussa Laine sijoittui 14:nneksi.
Myöhemmällä urallaan Laine oli Méxicon kesäolympialaisissa varamiehenä ja osallistui vuoden 1970 MM-kilpailuihin. EM-kisoissa hän kilpaili myös vuosina 1969, 1971 ja 1973. Paras saavutus näissä kisoissa oli vuoden 1971 kisojen neljäs tila permannolla. Laine voitti Suomen mestaruuden moniottelussa vuonna 1973 ja kaikkiaan 13 telinekohtaista mestaruutta. Yhteensä hän keräsi uransa aikana 37 SM-mitalia.
Urheilu-uransa jälkeen Laine työskenteli liikunnanopettajana, 15 vuotta palomiehenä ja sijaisnäyttelijänä esiintyen suomalaisissa elokuvissa. Hän teki liikuntaohjauksia muun muassa Pyynikin kesäteatterissa ja toimi Tampereen yliopiston näyttelijäntyön laitoksella, Varalan urheiluopistolla ja Voionmaan opistolla.
Laine oli Tampereen Sisun voimistelujaoston jäsen vuosina 1962–1975. Hänelle myönnettiin Hämeen läänin läänintaidetoimikunnan henkilökohtainen apuraha vuonna 1991. Laine menehtyi pitkälliseen sairauteen 65-vuotiaana 8. elokuuta 2012. Hänen lähiomaisiinsa kuuluivat kuolinhetkellä poika, tytär ja veli.
Video jää pystyyn
Video jää pystyyn on Eppu Normaali -yhtyeen järjestyksessään toinen julkaistu DVD, joka sisältää yli viisi tuntia harvinaista kuvamateriaalia, yli 50 musiikkikappaletta, kaksi dokumenttia ja mm. useita haastatteluja.
DVD-julkaisun omituinen nimi on saanut alkunsa kuuluisan Led Zeppelin -yhtyeen "The Song Remains The Same" -elokuvasta, joka ilmestyi suomeksi nimellä "Laulu jää pystyyn". DVD-julkaisun nimi onkin eräänlainen pastissi.
Ringstraße
Ringstraße on Itävallan Wienin vanhaa kaupunkia ympäröivä osittain yksisuuntainen kehäkatu. Sen eri osilla on nimet: "Stubenring", "Parkring", "Schubert-Ring", "Kärtner Ring", "Opernring", "Burgring", "Dr.-Karl-Renner-Ring", "Universitätsring" ja "Schottenring".
Pormestari Karl Luegerin mukaan nimetty Dr.-Karl-Lueger-Ring herätti närää, ja Wienin kaupunki päätti vuonna 2012 muuttaa nimen Universitätsringiksi.
Ringstraßen kohdalla sijaitsi aiemmin Wienin kaupunginmuuri, mutta se purettiin 1800-luvun lopulla keisarin käskystä, ja tilalle rakennettiin kehämäinen puistokatu.
Atilla Şereftuğ
Atilla Şereftuğ on sveitsiläis-turkkilainen lauluntekijä. Hän on tehnyt lauluja muun muassa Celine Dionille, jota hän pyysi edustamaan Sveitsiä vuoden 1988 Euroviisuissa. Şereftuğin säveltämä ja kilpailussa johtama laulu "Ne partez pas sans moi" toi Sveitsille voiton. Lisäksi Şereftuğ oli kapellimestarina vuonna 1986, jolloin hän sävelsi Daniela Simonsin laulun "Pas pour moi".
Şereftuğ on ollut jäsenenä Gruppe Dorados -yhtyeessä ja soittanut Roland Baker Bandissa Saksassa. Şereftuğ on työskennellyt yhdessä laulaja Daniela Simmonsin kanssa duona ainakin nimellä "Les Vogues".
Nella Martinetti
Nella Martinetti (21. tammikuuta 1946 – 29. heinäkuuta 2011) oli sveitsiläinen laulaja, säveltäjä ja sanoittaja.
Jo lapsena Martinettilla oli veljensä kanssa duo, jossa hän lauloi. Lisäksi hän soitti kitaraa.
Khalid Boulami
Khalid Boulami (s. 7. elokuuta 1969) on marokkolainen entinen kestävyysjuoksija.
Boulamin ensimmäiset merkittävät saavutukset olivat 1994 IAAF:n GP-finaalin toinen sija 5 000 metrin juoksussa ja 1995 GP-finaalin kolmas tila 3 000 metrin juoksussa. Göteborgin MM-kisoissa 1995 hän voitti hopeaa 5 000 metrillä ja Atlantan olympialaisissa 1996 pronssia samalla matkalla. Vuonna 1997 hän voitti jälleen MM-hopeaa Ateenan MM-kisoissa ja voitti GP-finaalin 5 000 metrillä. Boulami teki myös ennätyksensä, 7.30,99 (3 000 m) ja 12.53,41 (5 000 m) samana vuonna. 1997 hän saavutti parhaan sijoituksensa maastojuoksun MM-kilpailuissa olemalla pitkällä matkalla kymmenes.
Boulamin veli, Brahim Boulami, on estejuoksun entinen ME-mies.
Vader
Vader voi tarkoittaa ainakin seuraavia asioita ja henkilöitä:
Organisaatioiden välinen tiedonsiirto
Organisaatioiden välinen tiedonsiirto (OVT) on standardoitu tekniikka, jota käytetään organisaatioiden välisten tietojärjestelmien kommunikointiin. Myös englanninkielistä termiä EDI () käytetään yleisesti suomenkielisessä tekstissä OVT-lyhenteen asemasta.
Organisaatioiden välistä tiedonsiirtoa on käytetty yritysten väliseen sähköiseen kaupankäyntiin 1970-luvulta alkaen. Nykyisin laajimmin käytetty EDI-standardi on YK:n EDIFACT (), jonka ensimmäiset määritykset julkaistiin vuonna 1988. EDIFACT:ia kehittää YK:n Euroopan talouskomissio (UNECE).
Paikallisakku
Paikallisakku on akku, joka on tarkoitettu käytettäväksi kiinteästi asennettujen sähkölaitteistojen, kuten telelaitteiden, UPS-järjestelmien ja varavalaistuslaitteistojen kanssa.
Paikallisakut ovat yleensä rakenteeltaan avoimia tai suljettuja lyijyakkuja. Pienimmät paikallisakut ovat 0,8Ah ja suurimpia löytyy aina n. 5000Ah:n kapasiteetteihin asti.
Tampereen sosiaali- ja terveysalan opisto
Tampereen sosiaali- ja terveysalan opisto ("TASTO") on Tampereen Pyynikinrinteellä sijaitseva toisen asteen oppilaitos, joka kouluttaa lähihoitajia. Se on yksityinen oppilaitos, jonka koulutuksen järjestäjänä toimii Mannerheimin Lastensuojeluliiton Tampereen sosiaali- ja terveysalan opiston säätiö. Oppilaitoksen toiminta alkoi, kun Mannerheimin lastensuojeluliitto perusti Tampereen Kodinhoitajaopiston vuonna 1965. Sittemmin nimike vaihtui Tampereen sosiaalialan oppilaitokseksi. 1. tammikuuta 2001 alkaen oppilaitos on ollut Tampereen sosiaali- ja terveysalan opiston nimellä. Tampereen sosiaali- ja terveysalan opisto tarjoaa lähihoitajan koulutusta erikseen sekä nuorille että aikuisille. Lisäksi aikuisille tarjotaan alan ammatti- ja erityisammattitutkintoja sekä ammatillista lisä- ja täydennyskoulutusta. Myös maahanmuuttajille järjestetään ammatilliseen koulutukseen valmistavaa koulutusta. Opistossa on vakinaista henkilöstöä yhteensä n. 90; opettajia 74 ja opetuksen ja hallinnon palveluita toteuttavaa muuta henkilöstöä, on 16. Opiston hallinnosta vastaa Mannerheimin Lastensuojeluliiton Tampereen sosiaali- ja terveysalan opiston säätiön hallitus/johtokunta. Oppilaitos liittyi 1.1.2007 aloittavaan Pirkanmaan koulutuskonsernikuntayhtymään, joka on 1.1.2013 lähtien
ollut Tampereen seudun ammattiopisto Tredu.
AmmattitutkinnotErityisammattitutkinnot
Ice Climber
Ice Climber on Nintendon kehittämä tasohyppelypeli, joka on julkaistu kolikkopelinä vuonna pelihalleissa. Peli julkaistiin myöhemmin vuonna Nintendo Entertainment Systemille. Joissakin Euroopan maissa peliä jaettiin NES-pakkausten mukana, mikä vahvasti lisää pelin tunnettavuutta Japanin ulkopuolella.
Pelaaja ohjaa pelissä joko Popoa tai Nanaa, joiden tehtävänä on kiivetä vuoren rinnettä ylös huipulle asti tuhotakseen pahan kondorikotkan. Peliä kuvataan sivusta päin kameran liikkuessa koko ajan ylöspäin, joten pelaajan pitää pysytellä vauhdissa mukana.
Popo ja Nana nähtiin myöhemmin vuonna 2001 pelattavina hahmoina pelissä "Super Smash Bros. Melee". Popo ja Nana on yhdistetty yhdeksi hahmoksi, ja pelaaja ohjaa toista hahmoa koneen ohjatessa toista. Nämä hahmot esiintyvät myös "Super Smash Bros. Brawlissa".
Pyhän Tapanin tuomiokirkko
Pyhän Tapanin tuomiokirkko voi tarkoittaa seuraavia kirkkoja:
Fatos Qerimi
Fatos Qerimaj on albanialainen klarinetisti ja säveltäjä. Hän toimii apulaisprofessorina Albanian taiteiden akatemiassa, Tiranassa.
Qerimi on säveltänyt muun muassa klarinetti-, orkesteri- ja elokuvamusiikkia. Vuonna 2005 hän voitti "Vuoden 2004 paras albanialainen muusikko" -palkinnon.
Qerimin isä Ethem on viulisti ja veli Bruno kosketinsoittaja.
Aleksandër Peçi
Aleksandër Peçi (s. 1951) on albanialainen säveltäjä. Hän opiskeli Tiranassa sävellystä Çesk Zadejan johdolla.
Peçi on säveltänyt muun muassa kaksi sinfoniaa, baletin, neljä konserttoa, neljä rapsodiaa, viisitoista elokuvamusiikkiteosta ja useita kamarimusiikkiteoksia. Nykyään hän opettaa Taiteiden akatemiassa (Tiranassa) sävellystä ja orkestrointia ja on Uuden albanialaisen musiikin yhdistyksen puheenjohtaja.
Wang Junxia
Wang Junxia (, s. 19. tammikuuta 1973, Jiaohe, Jilin) on kiinalainen entinen kestävyysjuoksija.
Ma Junrenin valmentama Wang voitti 1992 nuorten MM-kisoissa 10 000 metrin juoksun ajalla 32.29,90. Seuraavana vuonna hän teki toukokuussa 3 000 metrin juoksun Aasian ennätyksen juoksemalla Kiinan mestaruuskilpailuissa ajan 8.27,68. Elokuussa hän voitti Stuttgartin MM-kisoissa 10 000 metrillä MM-kultaa ajalla 30.49,30. 8. syyskuuta hän voitti Kiinassa 10 000 metrin kilpailun uudella maailmanennätysjalla 29.31,78. Aika paransi edellistä ennätystä 42 sekuntia ja oli ensimmäinen kerta, kun naisjuoksija alitti 30 minuutin haamurajan. 11. syyskuuta hän juoksi 1 500 metrin juoksussa toiseksi ajalla 3.51,92, joka on edelleen maailmantilaston kolmanneksi paras aika. Kilpailun voittanut Qu Yunxia teki juoksussa maailmanennätyksen ajalla 3.50,46, joka säilyi voimassa heinäkuulle 2015. Seuraavana päivänä Wang juoksi uuden maailmanennätyksen 3 000 metrillä alkuerissä ja paransi sitä 13. syyskuuta loppukilpailussa lukemiin 8.06,11.
Seuraavana vuonna Wang voitti Aasian mestaruuden 10 000 metrillä ajalla 30.54,34. Hänelle myönnettiin Jesse Owens -palkinto edellisvuoden saavutuksistaan. Vuonna 1995 Wang erotti valmentajansa Ma Junrenin. Hän otti uudeksi valmentajakseen Mao Dezhenin ja alkoi harjoitella Atlantan olympialaisiin. Seuraavana vuonna olympialaisissa Wang voitti 5 000 metrin kilpailun ajalla 14.59,88 ja sijoittui toiseksi 10 000 metrillä ajalla 31.02,58. Wang lopetti yleisurheilu-uransa Atlantan olympialaisiin. Hän meni naimisiin Zhan Yun kanssa ja aloitti opiskelut Coloradon yliopistossa.
Daniel Dae Kim
Daniel Dae Kim (s. 4. elokuuta 1968 Busan, Etelä-Korea) on Koreassa syntynyt yhdysvaltalainen näyttelijä. Hänet tunnetaan muun muassa Jin-Soo Kwonin roolista televisiosarjasta "Lost" ja Chin Ho Kellyn roolista "Havaiji 5-0:ssa".
Kim syntyi Busanissa, Etelä-Koreassa ja muutti perheensä kanssa Eastoniin, Pennsylvaniaan, Yhdysvaltoihin kaksivuotiaana. Daniel valmistui Freedom High Schoolista Bethlehemistä, Pennsylvaniasta ja Haveford Collegesta Haverford Townshipistä, Pennsylvaniasta, jossa hän suoritti poliittisen tieteen ja teatterin tutkinnot. Hänen teatterin tutkintonsa suoritettiin loppuun läheisessä Bryn Mawr Collegessa Bryn Mawrissa, Pennsylvaniassa. Kim valmistui myös NYU:sta pääaineenaan näytteleminen vuonna 1996.
Ennen "Lostia" Daniel Dae Kim tunnettiin parhaiten toistuvista rooleistaan scifin ja fantasian parissa. Vaikka hänen hahmonsa "Lostissa" puhuu pääasiassa koreaa eikä lähes ollenkaan englantia, Kimin pääkieli on englanti. Hän on esiintynyt televisiosarjoissa "C.S.I.", "Angel", "24", "", "", "Crusade", "Siskoni on noita", "Shield – lain varjolla", "Seinfeld", "NYPD Blue" ja "Teho-osasto".
Kim näytteli A&E TV:n minisarjassa "The Andromeda Strain".
Kim on näytellyt "Spider-Man 2 – Hämähäkkimies 2" -elokuvassa Tohtori Octaviuksen laboratorion työntekijänä ja vuoden 2004 Oscar-palkitussa elokuvassa "Crash".
Kim nimettiin "People"-lehden ”Sexiest Man Alive” -listalle vuonna 2005. Hän oli Johnny Gatin äänihahmona videopeleissä "Saints Row" ja "Saints Row 2". Hän antoi äänensä myös "n" Tom Bakerille.
Kim valittiin näyttelemään King of Siamia "Rodgers & Hammerstein’s The King" -näytelmässä (yhdessä Maria Friedmanin kanssa). Näytelmää esitettiin 12.–28. kesäkuuta 2009 Royal Albert Hallissa Lontoossa, Englannissa.
25. lokakuuta 2007 noin klo 02.25 Kim pidätettiin rattijuoppoudesta Honolulussa, Havaijilla. Hänen veressään oli alkoholia 1,68 promillea, yli kaksi kertaa sallitun määrän verran. Päivää myöhemmin hän pahoitteli tapahtunutta julkisesti.
Samurize
Serious Samurize (tai Samurize) on Microsoft Windows 2000/XP/2003/Vista -käyttöjärjestelmille kehitetty ilmainen ohjelma, jolla voidaan hyvin vapain käsin kehittää mitä erilaisimpia "mittaristoja", jotka näyttävät tietokoneen tietoja sekä ohjelmisto- että laitteistopuolella. Samurizen pääohjelmalla (client.exe) voidaan reaaliajassa esittää työpöydällä tietokoneen toimintaan liittyviä tietoja kuten prosessorin ja emolevyn antureiden tuottamia lämpötilatietoja, lukemattomia sähköpostiviestejä, eri massamuistien (kiintolevy, ram...) tietoja (esimerkiksi vapaa oleva tila ja lämpötila), prosessorin ja muistien käyttöastetta, verkkoympäristön tietoja, jne. Samurize mahdollistaa skriptien (vbs, js, pls, py, rb) ja lisäosien (pluginien) hyödyntämisen (dll), jotka tekevät sen käyttömahdollisuuksista loputtomat. Pluginit ja erilaiset skriptit mahdollistavat muun muassa reaaliaikaisen sään ja uutisten seuraamisen, musiikin soittamisen, kuvien selailun ja paljon muuta.
Samurizen muokkaamistyökalulla (config.exe) suunnitellaan kyseiset "mittaristot". Suunnittelu on helppoa eikä vaadi koodaamista tai pahemmin kokemusta, sillä kayttöliittyma on täysin graafinen. Mittaristot (Configs) tallennetaan ini-tiedostoiksi (kansioon C:\Program Files\Samurize\Configs), jolloin ne voidaan ottaa käyttöön client.exessä. Config-tiedostot voidaan jakaa käyttäjien kesken ImportExportToolin avulla (ImportExportTool.exe).
Samurizen kehittäminen alkoi vuonna 2000, jolloin julkaistiin versio 0.36c. Vuonna 2002 Samurizestä julkaistiin ensimmäinen lopullinen versio (1.0). Tämän jälkeen Samurizeä kehitettiin nopeasti. Lähes joka kuukausi Gustaf Lundh (Cure) ja Oscar Lundh (Sim) julkaisivat parannetun version. Samurizen nykyinen versio (1.64) julkaistiin toukokuussa 2006.
Nezim Frakulla
Nezim Frakulla (n. 1680–1760) oli albanialainen runoilija. Hän kirjoitti monesti albaniaksi, mutta käytti teoksissaan arabialaisia kirjaimia.
Frakulla syntyi Frakullin kylässä lähellä Fieriä ja asui suuren osan elämästään Beratissa. Hän opiskeli Istanbulissa, jossa hän myös kirjoitti ensimmäiset runonsa. Vuonna 1731 hän palasi Beratiin, jossa hän kirjoitti albaniankielistä runoutta ja runomuotoisen albania–turkki-sanakirjan. Moniin hänen runoihinsa sävellettiin myös musiikki ja ne kulkivat vuosisatojen ajan suullisesti.
Fatos Kongoli
Fatos Kongoli (s. 12. tammikuuta 1944, Elbasan) on albanialainen kirjailija. Hän syntyi ja varttui Elbasanissa.
Kongoli opiskeli matematiikkaa Tiranassa ja Kiinassa. Hänen romaaneitaan on käännetty ranskaksi, saksaksi, italiaksi, kreikaksi ja slovakiksi.
Adewale Akinnuoye-Agbaje
Adewale Akinnuoye-Agbaje (s. 22. elokuuta 1967 Islington, Lontoo, Englanti) on englantilainen nigerialaistaustainen näyttelijä, asianajaja ja entinen malli. Hän on näytellyt muun muassa televisiosarjoissa "Kylmä rinki" ja "Lost", sekä elokuvissa "Muumion paluu" ja "Medusan verkko".
Akinnuoye-Agbaje syntyi vuonna 1967 Lontoossa, jossa hänen nigerialaiset vanhempansa opiskelivat. Kun hän oli kuuden viikon ikäinen, hänen vanhempansa antoivat hänet valkoihoiselle työväen luokan pariskunnalle, joka asui Tilburyssa Essexissä. Kasvattivanhemmilla asui toisinaan ainakin kymmenen afrikkalaista lasta, myös Akinnuoye-Agbajen kaksi siskoa. Perheen isä oli kuorma-autonkuljettaja ja perheen toimeentulo oli niukkaa. Kodin ulkopuolella Adewale joutui pelkäämään väkivaltaa paikallisilta lapsilta, joita näiden vanhemmat kannustivat.
Akinnuoye-Agbajen ollessa kahdeksanvuotias hänen biologiset vanhempansa hakivat hänet ja veivät hänet mukanaan Nigeriaan. Hän ei osannut paikallista kieltä, ja häntä rangaistiin englannin puhumisesta. Pian hänet lähetettiin takaisin Tilburyyn.
Nigeriasta palattuaan Akinnuoye-Agbaje ymmärsi ensimmäisen kerran olevansa erilainen kuin valkoiset kasvattivanhempansa, jotka eivät olleet ottaneet huomioon hänen afrikkalaista taustaansa. Hän joutui puolustamaan itseään katuväkivallalta, ja teini-ikäisenä hän liittyi skinheadeihin välttyäkseen itse näiden hyökkäyksiltä.
Väkivaltaisen ja rikollisen käyttäytymisenä vuoksi 16-vuotias Akinnuoye-Agbaje lähetettiin sisäoppilaitokseen Surreyyyn. Sisäoppilaitoksen olot olivat niin erilaiset aikaisempaan, että hän yritti itsemurhaa. Hän kuitenkin oppi hyväksymään itsensä ja lopulta valmistui lakiopinnoistaan Lontoon King’s Collegesta.
Ennen näyttelijänuraansa Akinnuoye-Agbaje työskenteli mallina Milanossa, josta muutti Los Angelesiin. Hänen ensimmäinen näyttelijän työnsä oli Dawn Pennin kappaleen ”No, No, No (You Don't Love Me)” musiikkivideolla. Samoihin aikoihin hän esiintyi Pet Shop Boysien videolla ”Jealousy”.
Akinnuoye-Agbaje tunnetaan HBO:n sarjasta "Kylmä rinki", jossa hän esitti rikollista nimeltä Simon Adebisi, ja ABC:n selviytymisdraamasta "Lost", jossa hän esitti Mr. Ekoa. Hän on ollut lukuisissa elokuvarooleissa aloitettuaan näyttelemisen vuonna 1994, ja onkin näytellyt hitti-elokuvissa, kuten "Medusan verkko" (2002), "Congo" (1995), "Ace Ventura – luonto kutsuu" (1995), "Muumion paluu" (2001) ja "Get Rich or Die Tryin’" (2005).
Akinnuoye-Agbaje on buddhalainen ja Arsenal FC:n fani.
Akinnuoye-Agbajella on neljä siskoa ja hän puhuu sujuvasti useita kieliä, mm. englantia, italiaa, jorubaa ja swahilia.
Akinnuoye-Agbaje pyysi "Lostin" käsikirjoittajia kirjoittamaan hänet ulos sarjasta, lähteäkseen takaisin Lontooseen hänen vanhempiensa kuoltua ja ohjatakseen siellä elokuvan.
Mihai Trăistariu
Mihai Trăistariu (s. 16. joulukuuta 1979 Piatra Neamț, Romania) on romanialainen laulaja ja muusikko.
Trăistariun musiikillinen ura on keskittynyt Eurovision laulukilpailujen ympärille. Hän on ottanut kaikkiaan viisi kertaa osaa euroviisujen Romanian esikarsintaan. Vuonna 2006 hän pystyi viimein läpäisemään kansallisen karsinnan laulullaan "Tornerò", ja edusti näin ollen Romaniaa Eurovision laulukilpailussa 2006. Trăistariu pääsi esiintymään suoraan finaaliin ilman semifinaalia. "Tornerò" on eurodance-kappale tietyin itämaisin vaikuttein, esityskielenään osaksi englanti ja osaksi italia. Kappaleen nimi on italiaa ja tarkoittaa jotakuinkin "tulen palaamaan".
Tällä hetkellä Trăistariu asuu Constanțassa. Hänen debyyttialbuminsa "Altceva" ilmestyi 2005. Trăistariu on Romaniassa varsin suosittu, ja vuoden 2006 Euroviisuissa hän oli finaalia edeltävän päivän vedonlyöntitoimistojen antamien todennäköisyyksien mukaan kolmanneksi suurin voittajasuosikki heti Ruotsin Carolan ja järjestäjämaa Kreikan Anna Vissin jälkeen. Ennusteet toteutuivatkin tältä osin melko hyvin, sillä lopulta Trăistariu sijoittui kilpailussa neljänneksi. Hän ounastelee kiitetyn esiintymisensä tuovan hänelle lisää kansainvälistä suosiota, ja singleä ollaankin parhaillaan julkaisemassa useissa maissa. Myös uusi albumi on tuloillaan.
Pilotwings
Pilotwings on Nintendon kehittämä lentosimulaattoripeli Super Nintendo Entertainment Systemille, ja se julkaistiin vuonna 1990. Pelissä voi lentää lentokoneella, rakettirepulla, riippuliitimellä ja helikopterilla, sekä hypätä laskuvarjolla. Peli on F-Zeron ohella tunnettu SNES:n Mode 7 -grafiikoiden käytöstä, mikä mahdollistaa pyörivät ja vaakatason liikkeet sekä monet muut efektit, jotka luovat litteästä kuvasta 3D-grafiikkaa. Koska pelissä ei ole käytössä "oikeaa" 3D-grafiikkaa, rakennukset, kiitotie ja puut yms. ovat "maalattuja" alapuolella olevaan maahan.
Pilotwingsille on julkaistu jatko-osa "Pilotwings 64" Nintendo 64:lle, ja Nintendon uudelle konsolille Wiille on myös luvassa uusi "Pilotwings"-peli.
Rehevöityminen
Rehevöitymisellä tarkoitetaan kasvillisuuden liiallisen ravinnesaannin aikaansaamaa perustuotannon lisääntymistä. Vesistöjen rehevöityminen johtaa veden samenemiseen, vesikasvien lisääntymiseen, vesistöjen umpeenkasvuun, ranta-alueiden rihmalevien kasvuun, suurien leväkukintojen esiintymiseen, talviseen happikatoon sekä kalaston ja muun eliöstön muutoksiin.
Rehevöitymisen syynä ovat kasvien tarvitsemat ravinteet, typpi ja fosfori, joita joutuu ympäristöön muun muassa maatalouden valumavesien mukana, teollisuus- ja yhdyskuntajätevesien mukana, kalankasvattamoilta ja laskeumana ilmasta. Typpi on rehevöitymistä rajoittava minimiravinne suurimmassa osassa Itämerta.
Alkuun päässeen rehevöitymisen pysäyttäminen vesistössä on ongelmallista. Vaikka kuormitusta pystyttäisiin vähentämään, vesistön pohjasedimentteihin varastoituneet ravinteet saattavat palautua uudelleen kasvillisuuden käyttöön. Orgaanisen aineksen vajoamisen seurauksena mikrobien aerobinen hajotustoiminta lisääntyy pohjasedimentissä, mikä johtaa hapen loppuun kulumiseen pohjasedimentissä. Rehevöitymisen seurauksena pohjasedimenttiin syntynyt hapeton tila voi muuttaa ravinteita uudelleen liukoiseen muotoon. Tätä ilmiötä kutsutaan vesistön sisäiseksi kuormitukseksi.
Itämeren hapettomuus oli jo 1000-luvulla iso ympäristöongelma. Syynä ei tällöin ollut ihmisen toiminta, vaan paikallisen ilmaston vaihtelut. Pari astetta kylmemmän veden jaksona (pieni jääkausi 1450–1850) happitilanne oli parempi. Vaikka Itämeren alueen typpikuormitus on vähentynyt 1990-luvun alkupuolelta lähtien ja fosforin osalta 1980-luvulta lähtien, rehevöitymisessä on havaittu laantumisen merkkejä vain lähinnä paikallisella tasolla suurten pistekuormittajien päästöjen vähennyttyä.
1800-luvun lopussa kasvavien kaupunkien jäte- ja vesihuolto alkoivat aiheuttaa ongelmia. Tällaiset ongelmat olivat monissa maissa ensimmäiset suuret ympäristöasiat, joita ryhdyttiin pohtimaan. Kaupungeissa alettiin rakentaa viemäreitä ja järjestää jätehuoltoa. Helsingissä, Tukholmassa ja Kööpenhaminassa otettiin käyttöön suunnitelma, jossa ravinteita kierrätettiin kaupungin ja maaseudun välillä. Myös hygienialiike vaati veden, maan ja ilman pitämistä puhtaana vedoten ihmisten terveyteen. Seuraavassa vuosisadan vaihteessa otettiin käyttöön vesikäymälät, jolloin meren rannikolla rehevöitymistä tapahtui nopeasti. Myöhemmin Helsinki oli ensimmäisiä kaupunkeja, joissa rakennettiin biologisia puhdistamoja 1910-luvulla ja 1930-luvulla aktiivilietelaitoksia.
1800-luvun lopussa meritutkijat olivat huolissaan kalojen elinoloista ja avomeren tutkimusta lisättiin. Myös toisen maailmansodan jälkeen meriin alettiin kiinnittää suurta huomiota. Merien haavoittuvuuteen kiinnitettiin huomiota 1950-luvulta lähtien.
1990-luvulla syntyi käsitys typestä perustuotantoa rajoittavana asiana ja että typpi ja fosfori pitäisi poistaa merestä. 2000-luvulla on ryhdytty ajattelemaan, että typen poistoa pitää harkita tapauskohtaisesti. Edelleen tieteilijöillä on erimielisyyttä siitä, kumpi on rehevöitymisen kannalta pahempi, typpi vai fosfori.
Girolamo Abos
Girolamo Abos (16. marraskuuta 1715 Valletta - lokakuu 1760 Napoli) oli maltalaissyntyinen säveltäjä. Hän siirtyi nuorena Italiaan opiskelemaan palaamatta enää koskaan synnyinmaahansa. Myöhemmässä elämässään hän matkusteli paljon Euroopassa ja työskenteli jonkin aikaa muun muassa Lontoossa.
Abos sävelsi useita oopperoita ja uskonnollisia teoksia. Hänen oppilaisiinsa kuului Giovanni Paisiello.
Pikmin
Pikmin on Nintendon kehittämä videopeli, joka julkaistiin Nintendo GameCubelle vuonna 2001. Peli sai kunnian olla ensimmäinen Player's Choice peli GameCubelle Pohjois-Amerikassa. Japanissa pelin kampanjoinnissa käytetty kappale "Ai No Uta" ("Rakkauden laulu") tuli hyvin suosituksi, ja se julkaistiinkin erillisenä singlenä.
"Pikmin"issä pelaajan on tarkoitus kerätä hajonneen avaruusaluksen osat takaisin 30 päivän kuluessa. Apuna pelastusoperaatiossa ovat planeetalta löytyneet pienet oliot, Pikminit, joilla jokaisella on jokin erikoiskyky: yksi laji sietää tulta, toinen vettä ja kolmas voi kantaa räjähtäviä kiviä (ja jatko-osassa kestää sähköä). Pelin sankari Olimar käskyttää Pikmineitä kantamaan osia sekä taistelemaan vihollisia vastaan. 30 päivän operaatio on tiukasti rajattu aikarajaansa, ja peli loppuu sen tullessa vastaan. Pelaamisen säännöstely on tullut tutuksi myös "Harvest Moon" -pelisarjassa.
Haastattelussa pelin suunnittelija Shigeru Miyamoto on sanonut pelissä nähtävien pienten olioiden, Pikminien nimen tulleen hänen koiransa Pikin mukaan. Pelille on ilmestynyt myös jatko-osa "Pikmin 2". Uutta kakkososassa vanhaan on aikarajattomuus, kaksinpeli sekä Pikminien kontrolloinnin jakaminen kahdelle hahmolle, Olimarille sekä Louille.
Olimar on pelattavana hahmona Pikminien kanssa Super Smash Bros. Brawlissa. Hän tekee erikoisiskut Pikminien avulla.
Peli on myös julkaistu NEW PLAY CONTROL!-sarjassa Wiille vuonna 2009.